**Telki község**

**Polgármestere**

**Előterjesztés**

**Zápor utca útépítésének**

**kérdéséről**

**Az előterjesztés mellékletei:** 1 db

**Az előterjesztést tárgyalja**: Pénzügyi Bizottság,

**Az előterjesztés elfogadása**: egyszerű többségű szavazatot igényel

Az önkormányzat tulajdonát képező Telki, **Zápor utca** három jól elkülönített szakaszra bontható.

1. **szakasz:** Árnyas utca és Forrás utca közötti szakasz
2. **szakasz:** Forrás utca és 910 hrsz-ú út közötti szakasz,

A Képviselő-testület a **46/2012. (03.27.) Öh**. számú határozatában elrendelte a Zápor utca **útépítési tervei**nek elkészítését.

A Zápor utca felújítására vonatkozó terveket a Fejér Európa Kft elkészítette.

A Zápor utca első szakasza 2014.évben megvalósult.

A Zápor utca zsákutca szakaszának lakói 2017.évben kérelemmel fordultak a képviselő-testülethez, hogy az általuk tulajdonolt ingatlanokkal ( 7 ingatlan ) érintett utcaszakasz aszfaltozását az önkormányzat támogassa, és a kivitelezési költségek 35 %-os mértékéig járuljon hozzá a költségekhez.

Az érintett útszakasz tulajdonosainak által benyújtott nyilatkozatok alapján a tulajdonosok 70 %-a vállalta a költségek finanszírozását, két ingatlan tulajdonosai részéről nem állt rendelkezésre nyilatkozat a költség vállalásról.

A kérelmezők képviselői előzetes ajánlatot kértek az útépítés kivitelezésére az önkormányzat által rendelkezésre álló műszaki terv megvalósítására vonatkozóan.

Az előzetes ajánlat alapján a teljes kivitelezési költség kb. 5.337.192.- Ft+Áfa, így az egy ingatlanra jutó költséghányad 495.600.- Ft/ingatlan.

A műszaki tartalom módosításával a kivitelezési költségek csökkentek 4.840.638.- Ft + Áfa azaz összesen bruttó 6.147.610.- Ft-ra.

A képviselő-testület 141/2017.(XI.30.) Öh. számú határozatával úgy döntött, hogy a Zápor utca egyedi adottságaira tekintettel ( mivel az utca egyik oldala nem lakott nem lakható és az Önkormányzat tulajdonában van ) eltér a korábbi gyakorlatától és a 35%-os önrész helyett közel 42%-os önrészt vállal a kivitelezés költségeiből.

Így a az önkormányzat finanszírozás összegét 42%-ban határozza meg, így a lakossági hozzájárulás mértéke 58%.

A képviselő-testület 141/2018.(XI.30.) Öh. határozatával döntött arról, hogy az önkormányzat tulajdonában lévő Telki, Zápor utca II. ütem (Forrás utca - Zápor utca Hrsz: 910 út közötti zsákutca szakasz) útépítési és csapadékvíz-elvezetési munkáinak elvégzésére a Hornyák Útépítő Kft-t *(2890 Tata, Faller Jenő úti ipartelep, 2158/59. )* jelöli ki.

A kivitelezési munkák 2018.májusában befejeződtek.

A beruházásban érintett ingatlanok: 903/1, 903/2, 903/3, 906, 907, 908, 909 hrsz.

A költségek egy ingatlanra lebontott költsége a 7 db. ingatlannal számolva bruttó 3.565.610.- . Ft. Így az egy ingatlanra eső költség 509.373.- Ft.

Az épített környezet alakításáról és védelmérőlszóló 1997. évi LXXVIII. törvény 28.§. (2) bekezdés alapján a kiszolgáló út önkormányzat által történő megvalósítása során a kiépítés költségét 42 %-ban az érintett ingatlanok tulajdonosaira átháríthatja. A hozzájárulás mértékéről és a megfizetés módjáról a települési önkormányzat képviselő-testülete a beruházás megvalósítását követően egyedi hatósági határozatban dönt.

Telki, 2018. június 22.

Deltai Károly

polgármester

**Határozati javaslat**

**Telki község Önkormányzat**

**Képviselő-testülete**

**/2018.(VI. )Öh. számú**

**Határozata**

**Zápor utca útépítésének**

**kérdéséről**

Telki Község Képviselő-testülete 141/2018.(XI.30.) Öh. számú határozatával döntött arról, hogy a Telki Zápor utca II. szakaszán (Forrás utca - Zápor utca Hrsz: 910 út közötti zsákutca szakasz) az érintett ingatlantulajdonosok anyagi hozzájárulásával megvalósítja az útépítési és csapadékvíz-elvezetési munkákat.

A Képviselő-testület a beruházás megvalósításához szükséges előirányzatot a 2018. évi költségvetés felhalmozási tartalékkeret előirányzata terhére biztosította.

A képviselő-testület 141/2017. (XI.30.) Öh. számú határozata értelmében a Zápor utca II. szakasz Telki, Zápor utca II. ütem (Forrás utca - Zápor utca Hrsz: 910 út közötti zsákutca szakasz) útépítési és csapadékvíz-elvezetési munkáinak kiépítési költségeihez az érintett ingatlantulajdonosok 58 %-os arányban kötelesek hozzájárulni. Az önkormányzatra háruló költség a beruházási költség 42 %-a

A Telki, Zápor utca II. ütem (Forrás utca - Zápor utca Hrsz: 910 út közötti zsákutca szakasz) útépítési és csapadékvíz-elvezetési munkái elkészültek, a beruházás átadásra került.

Az épített környezet alakításáról és védelmérőlszóló 1997.évi LXXVIII. törvény 28.§. (2) bekezdése értelmében, ha a kiszolgáló utat, illetőleg közművet a települési önkormányzat megvalósította, annak költségét részben vagy egészben az érintett ingatlanok tulajdonosaira átháríthatja.

A megvalósított beruházás egy ingatlanra eső teljes beruházási költsége: 509.373.-Ft

Telki község Képviselő-testülete és szervei Szervezeti és Működési Szabályzatáról szóló 17/2014.(X.20.) Ör. számú rendelet 1/C. melléklet értelmében az épített környezet alakításáról és védelméről szóló 1997. évi LXXVIII. törvény 28.§. (2) bekezdésében meghatározott döntésről átruházott hatáskörben a polgármester egyedi hatósági határozatot hoz.

Határidő: azonnal

Felelős: Polgármester